Фотоелектролиза на вода

Фотоелектролизата на водата, позната и како фотоелектрохемиско разделување на водата, е процес до кој доаѓа во фотоелектрохемиска ќелија, во случај кога светлината се користи како извор на енергија за електролиза на водата, при што се произведува дихидроген кој може да се користи како гориво. Овој процес е еден пат кон „водородна економија“, во која водородното гориво се произведува ефикасно и ефтино од природни извори без употреба на фосилни горива. Спротивно на тоа, реформирањето со пареа обично или секогаш користи фосилно гориво за да се добие водород. Фотоелектролизата понекогаш е колоквијално позната како светиот грал на водородот поради нејзиниот потенцијал да даде одржлива алтернатива на нафтата како извор на енергија; таков извор на енергија наводно би дошол без социополитички непожелните ефекти од вадењето и користењето на нафта.

Механизам

PEC ќелијата генерално се состои од три компоненти: фотоелектрода, електролит и контраелектрода. Полупроводникот, кој е клучен за овој процес, апсорбира сончева светлина, со што се обезбедува возбудување на електрони и последователно разградување на молекулата на вода на водород и кислород .

Фотоанодна реакција (еволуција на кислород): 

H2O → 2H++1     2O2+       2e−

Фотокатодна реакција (еволуција на водород): 2H++ 2e− → H2
мини|41598 2017 11971
Овие полуреакции ја прикажуваат основната хемија вклучена во фотоелектролизата, каде што фотоанодата го олеснува ослободувањето на кислород, а фотокатодата го поддржува ослободувањето на водород.

Тековни истражувања и технолошки достигнувања

Неодамнешните достигнувања се фокусирани на подобрување на полупроводничките материјали и дизајнот на ќелиите со цел да се подобри ефикасноста на конверзија од сончева енергија во водород (STH), моментално помеѓу 8%-14%, со теоретски максимум околу 42%. Иновациите вклучуваат:

Полупроводнички материјали: Истражувањата зборуваат за важноста на полупроводниците со помали ленти (под 2,1 eV), кои се поефикасни во користењето на пошироки светлосни спектри. На овој начин може да се подобри ефикасноста.

Кокатализатори: Употребата на кокатализатори базирани на преодни метали е важна во подобрувањето на одвојувањето на полнежите и намалувањето на прекумерниот потенцијал, со што се подобрува целокупната ефикасност на реакцијата на разложување на водата.

Нанопорозни материјали: Овие материјали се користат за зголемување на површината за транспорт на електрони, со што значително се зголемува ефикасноста на фотоелектрохемиските системи.

Предности: Со користење на сончева светлина, фотоелектролизата служи како обновлив метод за производство на водород, нудејќи скалабилност и прилагодливост во различни географски услови.

Предизвици: Примарните пречки вклучуваат ја вклучуваат ефикасноста на процесот кој сè уште во развој  и променливата природа на сончевата енергија, што може да влијае на конзистентното производство на водород. Дополнително, пронаоѓањето трајни и ефикасни материјали за долгорочно работење останува предизвик.

Улога во водородната економија

Како дел од одржливата водородна економија, фотоелектролизата претставува ветувачки пат за производство на чист водород. Иако во моментов е  овој метод е поскап од традиционалните методи, како што е реформирањето на метан користејќи пареа, потенцијалот за технолошки напредок би можел да ја направи економски поисплатлива.

Заклучок и идни перспективи

Се предвидува дека тековниот развој во науката за материјали и дизајнот на ќелии ќе ја зголеми одржливоста на фотоелектролизата, правејќи ја клучен играч во идниот пејзаж на технологиите за обновлива енергија. Континуираното истражување и инвестирање во надминување на постојните предизвици ќе бидат клучни за искористување на целосниот потенцијал на оваа технологија.

 Наводи 

Категорија:Производство на водород